27° 56' N, 56° 16' O
- Stadsgebied (2012)
IRST / UTC +3:30
IRDT / UTC +4:30
Die stad is vernoem na sjah Abbas I die Grote, 'n heerser uit die Safawiede-dinastie, wat die seehawe in 1623 ná sy oorwinning in 'n seeslag teen die Portugese gestig het. Tussen 1793 en 1868 is die hawe deur Oman gepag. Nog in 1955 was Bandar Abbas maar 'n klein vissersdorp met 17 000 inwoners, en eers daarna is planne ontwikkel om die nedersetting tot 'n groot handelshawe uit te bou.
Danksy sy strategiese ligging in die middel van die Seestraat van Hormuz, wat die Persiese Golf met die See van Oman verbind, dien die hawe as hoofbasis van die Iranse vloot. Gedurende die Irakees-Iranse Oorlog tussen 1980 en 1988 is Bandar Abbas as Iran se belangrikste handelshawe ontwikkel nadat Khorramshahr, 'n hawestad in die noordelike Persiese Golf, deur Irakese magte ingeneem is. Sedert die 1990's hanteer die hawe van Bandar Abbas sowat driekwart van alle Iranse invoere via die Persiese Golf. Naas hawegeriewe vir internasionale vragskepe is daar ook dokke vir die plaaslike visserybedryf en 'n groot skeepswerf wat skepe bou en herstel.
Bandar Abbas se belangrikste nywerhede is tekstielvervaardiging, visverwerkingsaanlegte, olieraffinaderye, aluminium- en staalvervaardiging. Belangrike uitvoerprodukte is chroom, rooi oksied, sout en swawel. Die eiland Hengam naby Bandar Abbas word deur 'n uitgestrekte gasveld omring, terwyl 'n ander eiland, Qeshm, as vryhandelsone ontwikkel is.
Koördinate 27°11′N 56°16′O﻿ / ﻿27.183°N 56.267°O﻿ / 27.183; 56.267
Bandar Abbas (kategorie)
Ontsluit van "https://af.wikipedia.org/w/index.php?title=Bandar_Abbas&oldid=1307881"	Kategorieë: Nedersettings in IranKusstede	Navigasie-keuseskerm
العربيةمصرىAzərbaycancaتۆرکجهБеларускаяБеларуская (тарашкевіца)‎বাংলাCatalàCebuanoکوردیی ناوەندیČeštinaDanskDeutschΕλληνικάEnglishEspañolEuskaraفارسیSuomiFrançaisGalegoעבריתहिन्दीHrvatskiMagyarՀայերենBahasa IndonesiaItaliano日本語ქართული한국어KurdîLietuviųMalagasyBahasa MelayuNederlandsNorsk bokmålИронPolskiپنجابیPortuguêsRomânăРусскийScotsSrpskohrvatski / српскохрватскиСрпски / srpskiSvenskaKiswahiliТоҷикӣไทยTürkçeУкраїнськаاردوOʻzbekcha/ўзбекчаTiếng ViệtWinaray中文	Wysig skakels	Die bladsy is laas op 2 Desember 2014 om 02:36 bygewerk.